《次翁来借诸家易解》
宋代·刘子翚

天庭吐气作青红，警逻犹烦小试中。政使著鞭无暇日，惟应读易有清风。

昼评一卦纷然异，夜梦三爻廓尔通。闻说新笺极玄妙，可无残剩到衰翁。

作者简介：刘子翚（huī）（1101～1147）宋代理学家。字彦冲，一作彦仲，号屏山，又号病翁，学者称屏山先生。建州崇安（今属福建）人，刘韐子，刘子羽弟。以荫补承务郎，通判兴化军，因疾辞归武夷山，专事讲学，邃于《周易》，朱熹尝从其学。著有《屏山集》。